**ОДОБРЯВАМ:**

**БОЖИН БОЖИНОВ**

**Кмет на Община Тополовград**

*СЪГЛАСУВАЛ:*

*Атанас Башаев*

*Юрист*

**Д О К У М Е Н Т А Ц И Я**

За провеждане на обявената от община Тополовград обществена поръчка по реда на чл. 18, ал.1,т.1 от ЗОП /открита процедура/ с предмет:

**„Доставка на хранителни продукти и хляб за нуждите на Община Тополовград по проект „Осигуряване на топъл обяд в община Тополовград” по Оперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица за периода 2014-2020, операция тип 3 „Осигуряване на топъл обяд”, процедура за директно предоставяне на безвъзмездна финансова помощ BG05FMOP001-03.02 „Осигуряване на топъл обяд - 2016”**

**гр. Тополовград**

**2016**

**УКАЗАНИЯ КЪМ УЧАСТНИЦИТЕ С УСЛОВИЯ НА ОБЩЕСТВЕНАТА**

**ПОРЪЧКА**

**Раздел 1**

**ПРЕДМЕТ НА ОБЩЕСТВЕНАТА ПОРЪЧКА**

1. ***Общи условия***

С тези правила се определят условията за провеждане на обявената от община Тополовград обществена поръчка по реда на чл.18, ал.1, т.1 от ЗОП /открита процедура/ с предмет: **„Доставка на хранителни продукти и хляб за нуждите на Община Тополовград по проект „Осигуряване на топъл обяд в община Тополовград” по Оперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица за периода 2014-2020, операция тип 3 „Осигуряване на топъл обяд”, процедура за директно предоставяне на безвъзмездна финансова помощ BG05FMOP001-03.02 „Осигуряване на топъл обяд - 2016”**

Предметът на поръчката се изпълнява съгласно условията на Възложителя, посочени в настоящата документация и действащите в страната стандарти и нормативни документи. Възложителят ще осъществява контрол върху дейността на изпълнителя при изпълнение на поръчката.

1. ***Описание на предмета на обществената поръчка***

Обект на настоящата обществена поръчка е „ДОСТАВКА” по смисъла на чл.3, ал.1, т.2 от ЗОП, с предмет на **„Доставка на хранителни продукти и хляб за нуждите на Община Тополовград по проект „Осигуряване на топъл обяд в община Тополовград” по Оперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица за периода 2014-2020, операция тип 3 „Осигуряване на топъл обяд”, процедура за директно предоставяне на безвъзмездна финансова помощ BG05FMOP001-03.02 „Осигуряване на топъл обяд - 2016”**

1. ***Обхват и основни параметри на обществената поръчка***
   1. ***Възможност за предоставяне на варианти на офертите***

Всеки участник има право да предостави само една оферта. Не се допуска предоставянето на варианти в офертата.

* 1. ***Количество и обем***

Обем на обществената поръчка. Обемът на доставките ще бъде в зависимост от

нуждите на Възложителя през периода на изпълнение на договора. Количествата, посочени в техническата спецификация, са ориентировъчни и не пораждат задължения за Възложителят да ги заявява, нито закупува в пълен обем. Възложителя има право да завишава или намалява количествата на отделните продукти. При извънредни ситуации (природни бедствия и др.) изпълнителят се задължава незабавно да достави стоката по предварителна, извънредна заявка. При доставяне на заявените хранителни продукти, същите да са придружени от фактура, двустранно подписана стокова разписка /приемо-предавателен протокол/, съдържаща наименованието на обекта приел стоката, вид, мерна единица, количество и единична цена на стоката, както и общата стойност на доставката. Така изготвената стокова разписка ще се издава в два екземпляра – един за изпълнителя и един за обекта (Възложител). В деня на доставката хранителните продукти трябва да имат остатъчен срок на годност не по-малко от 75% от целия им срок на годност посочен от производителя.

Всеки доставен продукт да бъде придружен от сертификат за качество и документ за произход на стоката, съгласно изискванията на Закона за храните и Закона за ветеринарномедицинската дейност, доказващи качеството на доставяните стоки съобразно изискванията на Възложителя, подробно описани в Техническата спецификация.

1. ***Срок за изпълнение на поръчката***

Срокът за изпълнение на поръчката е до 30.04.2017г. или до изчерпване на финансовия ресурс.

1. ***Прогнозна стойност на поръчката:***

Прогнозната стойност на поръчката е до 19 590.00 лв. без ДДС.

1. ***Срок на валидност на офертата*** – 60 календарни дни.
2. ***Формиране на цена в ценовото предложение в офертата***. ***Цени по договора за изпълнение.***

Предложените единични цени посочени за всеки артикул във финансовото предложение да са в български левове с начислен ДДС. В стойността на поръчката се предвиждат всички разходи, свързани с качественото изпълнение на поръчката, в т.ч. всички застраховки, мита, данъци, такси, печалба, начислявани от участника, транспортни разходи за осъществяване на дейността в рамките на договорения период. Цените не подлежат на промяна за срока на валидност на офертата. Същите са формирани на база % отстъпка/надценка от усредени цени на „САПИ” за регион Хасково валидни към датата на подаване на офертата. След изтичане срока на валидност на офертата актуализация на цените на хранителните продукти за текущия месец ще се допуска при писмено заявление на една от страните – възложител или изпълнител, придружено с бюлетин на САПИ, доказващ ,че цената на дадения артикул е повишена или намалена с повече от 10 % от бюлетина на САПИ, формиращ предходната цена на същия артикул. Бюлетина за дадения артикул е за сметка на изпълнителя и важи от деня, от който ще бъдат актуализирани цените. Същото се удостоверява с оформен двустранно подписан протокол от изпълнителя и представители на възложителя протокол, както и ново ценово предложение, променено само в колоната ,отнасяща се до цените от бюлетина на САПИ.. Процентът намаление/увеличение е един и същ за всички хранителни продукти и се запазва за целия период на действие на договора. По изключение се допуска заявяване на продукти извън техническата спецификация, като цената им се формира по същия начин.

***8. Рекламации*** – При констатиране на доставка на некачествени хранителни продукти и изделия или без нужната годност, опаковка, етикетиране, Възложителят или негов представител писмено уведомява Изпълнителя, съгласно условията на договора. В тези случаи, ИЗПЪЛНИТЕЛЯТ се задължава при констатирани явни недостатъци на стоката да заменя същата за своя сметка с качествена още в деня на извършване на доставката. Ако не стори това, стоката не се приема и се смята, че не е доставена. ИЗПЪЛНИТЕЛЯТ се задължава при скрити недостатъци на стоката да заменя същата за своя сметка с качествена в двудневен срок от уведомяването от материално-отговорното лице на съответния обект. Ако не стори това, стоката не се приема и се смята, че не е доставена.

***9. Изисквания към изпълнителя по договора за доставка***

Доставчиците / лицата, които произвеждат или търгуват с храни да отговарят на всички изисквания относно регистрация, начин на опаковане, етикетиране и дистрибуция на хранителни продукти регламентирани в действащата национална и европейска нормативна уредба.

**Раздел II**

**ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**

1. **Общи изисквания към участниците**

В процедурата за възлагане на настоящата обществена поръчка могат да участват български или чуждестранни физически или юридически лица, включително техни обединения, които отговарят на изискванията на ЗОП. Правилника за прилагане на Закона за обществените поръчки (ППЗОП), изискванията на Възложителя в настоящата документация и на специалните изисквания предвидени в Закона за храните /ЗХ/ и подзаконовите му нормативни актове, Закона за ветеринарномедицинската дейност /ЗВМД/ и свързаните с изпълнение на договора.

***- Участникът в процедурата задължително трябва да има /собствен или нает/ регистриран по реда на чл.12, ал.9 от Закона за храните обект за производство и/или търговия с храни.***

За доказване на посоченото изискване участникът трябва да представи:

***Удостоверение за регистрация издадено по реда на чл.12 от ЗХ от съответната ОДБХ по местонахождение на обекта***.

***- Транспортните средства /собствени или наети/, с които ще се превозват и доставят храните трябва да имат издадено на името на участника „Удостоверение за регистрация” на транспортно средство от ОДБХ за превоз на хранителни продукти от животински и неживотински произход.***

За доказване на посоченото изискване участникът представя:

***Удостоверение за регистрация на транспортно средство издадено от ОДБХ.***

**2. Специфични изисквания към участниците:**

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критерии, свързани с техническите способности.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Възложителят изисква от участника да замени посоченото от него трето лице, ако то не отговаря на някое от условията.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията, посочени по-горе.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответната регистрация, или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. **Важно!!! *В този случай те трябва да представят доказателство за поетите от подизпълнителите задължения***.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който не отговаря на условията.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Участник може да бъде всяко българско или чуждестранно физическо лице юридическо лице или техни обединения, както и всяко друго образувание, което има право да изпълнява доставки съгласно законодателството на държавата, в която то е установено. Възложителят не поставя условие за създаване на юридическо лице, когато участникът, определен за изпълнител, е обединение на физически и/или юридически лица.

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

Едно физическо или юридическо лице може да участва само в едно обединение.

Свързани лица не могат да бъдат самостоятелни участници.

**3. Критерии за подбор на участниците**

**3.1. Минимални изисквания за технически способности**

3.1.1. Участниците да разполагат с поне една собствена или наета производствена или складова база за съхранение на продукти и с право на доставки до други обекти за територията.

3.1.1.2. Участникът да разполага с поне едно собствено моторно превозно средство предназначено за превоз на хранителни продукти от неживотински произход или наето такова.

3.1.1.3. Участникът да разполага с поне едно собствено хладилно транспортно средство предназначено за превоз на хранителни продукти от животински произход или наето такова.

3.1.1.4. Участникът да е изпълнил поне една дейност с предмет и обем, идентична или сходна с настоящата поръчка, за последните три години от датата на подаване на офертата.

3.1.2. Документи за доказване на техническите способности на участника:

* Списък на доставките, които са идентични или сходни с предмета на обществената поръчка, изпълнени за последните три години от датата на подаване на офертата – по Образец; В списъкът се посочват стойностите, датите и получателите, заедно с доказателство за извършената доставка.
* Декларация за техническото оборудване на участника – по Образец, придружена с:

1. Удостоверение по чл. 12 от Закона за храните за регистрация на обекта (обектите), с които участника разполага, за производство или търговия на хранителните стоки, предмет на поръчката – заверено от участника копие.

2. Удостоверение за регистрация на превозно средство от ОДБХ за превоз на хранителни продукти от животински и неживотински произход.

**РАЗДЕЛ III – Общи разпоредби**

**I. Отварянето на офертите** от назначена от Възложителя комисия ще се извърши в деня и часа, посочени в Обявата за обществената поръчка, в Заседателната зала на община Тополовград. Отварянето на офертите е публично и на него могат да присъстват участниците и лица, които са упълномощени да присъстват на отварянето.

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

*Документите се предоставят в запечатана непрозрачна опаковка, върху която се посочват:*

1. Наименованието на участника, включително участниците в обединението, когато е приложимо;
2. Адрес за кореспонденция, телефон и по възможност – факс и електронен адрес;
3. Наименованието на поръчката

*За получените оферти за участие при възложителя се води регистър, в който се отбелязват:*

1. *подател на офертата;*
2. *номер, дата и час на получаване;*
3. *причините за връщане на офертата, когато е приложимо;*

При получаване на офертата върху опаковката се отбелязват поредния номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното ползване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В тези случаи не се допуска приемане на оферти от лица, които не са включени в списъка.

Получените оферти се предават на председателя на комисията, за което се съставя протокол. Протоколът се подписва от предаващото лице и от председателя на комисията.

Възложителят със заповед определя нечетен брой лица, които да разгледат и оценят получените оферти.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Комисията съставя протокол за разглеждането и оценка на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

Председателят на комисията:

1. свиква заседанията на комисията и определя график за работата й;
2. информира възложителя за всички обстоятелства, които препятстват изпълнението на поставените задачи в посочените срокове;
3. отговаря за правилното съхранение на документите до предаването им за архивиране;
4. прави предложения за замяна на членове на комисията при установена невъзможност някой от тях да изпълнява задълженията си;

Членовете на комисията:

1. участват в заседанията на комисията;
2. лично разглеждат документите, участват при вземането на решения и поставят оценки на офертите;
3. подписват всички протоколи от работата на комисията;

Решенията на комисията се вземат с обикновено мнозинство.

Когато член на комисията не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от протокола.

Членовете на комисията представят на възложителя декларация по чл.103, ал.2 от ЗОП след получаване на списъка с участниците и на всеки етап от процедурата, когато настъпи промяна в декларираните данни.

Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;
2. е възникнал конфликт на интереси;

Възложителят е длъжен да отстрани член на комисията, за когото устави, че е налице конфликт на интереси с участник. В този случай действията на отстранения член, свързани с разглеждане на офертите и с оценяване на предложенията на участниците, след настъпване на установените обстоятелства не се взимат предвид и се извършват от новия член. В тези случаи възложителят определя със заповед нов член.

Членовете на комисията са длъжни да пазят в тайна обстоятелствата, които са узнали във връзка със своята работа в комисията.

Комисията и всеки от членовете й са незаменими при изразяване на становища и вземане на решенията, като в действията си се ръководят единствено от закона. Всеки член на комисията е длъжен незабавно да докладвана възложителя случаите, при които е поставен под натиск да вземе нерегламентирано решение в полза на участник.

Комисията класира участниците по степента на съответствие на офертите с предварително обявените от възложителя условия.

Когато оценките на две или повече оферти са равни, с предимство се класира офертата, в която се съдържат по изгодни предложения, преценени в следния ред:

1. по-ниска предложена цена;
2. по- изгодно предложение по показатели извън посочените по т.1. сравнени в низходящ ред съобразно тяхната тежест

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие е *т.1 и т.2*

**РАЗДЕЛ IV. Критерии за възлагане**

*Икономически най-изгодната оферта се определя въз основа на критерия* – **„най-ниска предложена цена”**

**Оценка на офертите**

Офертите ще бъдат класирани по критерия НАЙ-НИСКА предложена цена като най-ниската предложена цена ще бъде най-високо оценена.

На първо място се класира участникът предложил най-ниска цена за **Доставка на хранителни продукти и хляб за нуждите на Община Тополовград по проект „Осигуряване на топъл обяд в община Тополовград”** и следващите участници по възходящ ред с оглед предложената цена./ изчислява до втория знак след десетичната запетая/.

**РАЗДЕЛ V. СЪДЪРЖАНИЕ НА ОФЕРТАТА**

Участниците следва да представят следните документи към офертата си:

1. Списък на документите, съдържащи се в офертата – по Образец № 1;
2. Административни сведения – по Образец № 2, с посочване на единен

идентификационен код съгласно чл. 23 от Закона за търговския регистър, когато участникът е юридическо лице или едноличен търговец; заверено от участника копие от документа за самоличност, когато участникът е физическо лице; при участници обединения – документ, подписан от лицата в обединението, в който задължително се посочва представляващият и от който да е видно правното основание за създаване на обединението;

3. Декларация/и за отсъствие на обстоятелствата по чл.54, ал.1,т.1, т.2 и т.7 от ЗОП – Образец № 3;

4. Декларация/и за отсъствие на обстоятелствата по чл.54, ал.1, т.3-5 вкл. от ЗОП – Образец № 4;

5. Декларация за отсъствие на обстоятелства по чл.55, ал.1 от ЗОП – Образец №5;

6. Декларация по чл.101, ал.11 от ЗОП – Образец № 6;

7. Списък на доставките, които са идентични или сходни с предмета на обществената поръчка, изпълнени за последните 3 години от датата на подаване на офертата, заедно с доказателство за извършената доставка – Образец № 16;

8. Декларация за техническото оборудване, което ще бъде използвано за извършване на поръчката – Образец № 17 с приложени към декларацията: „Удостоверение за регистрация на превозно средство” от ОДБХ за превоз на хранителни продукти от животински и неживотински произход- заверено от участника копие и Удостоверение по чл. 12 от Закона за храните за регистрация на обекта (обектите), с които участника разполага, за производство или търговия на хранителните стоки, предмет на поръчката – заверено от участника копие;

9. Декларация по чл. 66, ал.1 от ЗОП за подизпълнителите, работите и дела от поръчката, който ще им възложат, ако възнамеряват да използват такива, както и доказателство за поетите от подизпълнителите задължения – Образец № 7;

10. Декларация по чл. 66, ал.1, изр. второ от ЗОП за подизпълнителите, работите и дела от поръчката, който ще им възложат, ако възнамеряват да използват такива, както и доказателство за поетите от подизпълнителите задължения – Образец № 8;

11. Декларация от членове на обединение – Образец № 9;

12. Техническо предложение – Образец № 10;

13. Декларация за съгласие с клаузите на проекта на договор - Образец № 11;

14. Ценово предложение – Образец № 12;

15. Декларация по чл. 6, ал.2 от Закона за мерките срещу изпирането на пари - Образец № 13;

16. Декларация по чл. 3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – Образец № 14;

17. Документ за упълномощаване, когато лицето, което подава офертата, не е законният представител на участника – оригинал или заверено за вярност копие.

**РАЗДЕЛ VІ. ИЗИСКВАНИЯ И УСЛОВИЯ ПРИ ГАРАНЦИЯТА ЗА ИЗПЪЛНЕНИЕ**

Гаранцията за добро изпълнение e в размер на 5 % (пет на сто) от стойността на договора без ДДС, в една от следните форми: банкова гаранция в полза на Възложителя, застраховка, която обезпечава изпълнението чрез покритие на отговорността на изпълнителя или депозит на парична сума по следната банкова сметка на Община Тополовград:

БАНКА «ДСК» ЕАД, клон Тополовград

IBAN BG35 STSA 9300 3300 704111,

BIC STSABGSF

1. Когато Изпълнителят е избрал гаранцията за изпълнение да е под формата на банкова гаранция, то в нея следва да е посочено, че тя е безусловна и неотменима, че е в полза на Възложителя и че е със срок на валидност минимум 30 (тридесет) календарни дни, считано от окончателното приемане на изпълнението по договора, включително изтичане на гаранционните срокове предвидени в договора, без да дължи лихви за периода, през който средствата законно са престояли при него.
2. Условията на гаранциите за изпълнение, правата и задълженията на страните, задържането и освобождаването им ще се извършва съгласно проекта на договора за възлагане на обществена поръчка.
3. Банковите разходи по откриването на гаранциите са за сметка на участника/изпълнителя. Същият трябва да предвиди и заплати таксите по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура/договор.
4. Възложителят освобождава гаранциите без да дължи лихви за периода, през който средствата законно са престояли при него.

***ДРУГИ УСЛОВИЯ***

За всички неуредени от настоящата документация въпроси се прилагат разпоредбите на ЗОП.